ONEE รายได้โฆษณา-บริหารลิขสิทธิ์ลด! ฉุดกำไร Q1  วูบ 78%
ONEE รายได้โฆษณา-บริหารลิขสิทธิ์ลด! ฉุดกำไร Q1/66  วูบ 78% เหลือ 52 ล้านบาท จากช่วงเดียวกันปีก่อน 250 ล้านบาท
ONEE รายได้โฆษณา-บริหารลิขสิทธิ์ลด! ฉุดกำไร Q1/66  วูบ 78% เหลือ 52 ล้าน
12 พ.ค. 2566

บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE รายงานผลการดำเนินงานไตรมาส 1 สิ้นสุดวันที่ 31 มีนาคม 2566

สำหรับไตรมาส 1/66 กลุ่มบริษัทฯมีรายได้จากการดำเนินงานรวมเท่ากับ 1,398.2 ล้านบาท ลดลง 173.3 ล้านบาท หรือลดลงร้อยละ 11.0 จากไตรมาสเดียวกันของปีก่อน โดยมีสาเหตุหลักมาจากรายได้จากการบริการโฆษณาและการประชาสัมพันธ์ และบริการเวลาออกอากาศทางช่องทางโทรทัศน์ลดลง จากงบสื่อโฆษณาโทรทัศน์ที่ลดลงไปในเดือนมกราคม – กุมภาพันธ์ 66 ซึ่งเป็นผลกระทบชั่วคราวจากภาวะเศรษฐกิจในภาพรวม
อย่างไรก็ตามในงบสื่อโฆษณาโทรทัศน์เดือนมีนาคมมีแนวโน้มปรับตัวดีขึ้น โดยปรับตัวสูงขึ้นใกล้เคียงกับเดือนมีนาคมของปีก่อน ส่งผลให้รายได้จากการบริการโฆษณาและการประชาสัมพันธ์ และบริการเวลาออกอากาศทางช่องทางโทรทัศน์ในเดือนมีนาคมปรับตัวสูงขึ้นตามไปด้วย
นอกจานี้รายได้จากการบริหารลิขสิทธิ์น้อยกว่าไตรมาส 1/65 ขณะที่รายได้จากธุรกิจรับจ้างและผลิตรายการลดลงจากรายได้จากการรับจ้างผลิตรายการของบริษัท เชันจ์  2561 จำกัด เนื่องจากมีการเลื่อนคิวถ่ายละครบางส่วนในไตรมาส 1/66 รายได้ที่เลื่อนดิวการผลิตไปนี้ก็จะเลื่อนไปรับรู้รายได้ไนระยะเวลาถัดไป